СҚО-да 185 мектеп террористік тұрғыдан осал нысандарға жатады
DATE: 13:11, 27 Шілде 2023 | GMT +5
TITLE: СҚО-да 185 мектеп террористік тұрғыдан осал нысандарға жатады
URL: https://kaz.inform.kz/news/sko-da-185-mektep-terroristik-turgydan-osal-nysandarga-zhatady_a4094590/
META: DATE: 13:11, 27 Шілде 2023 | GMT +5
TOTAL WORDS: 183
AUTHOR(S):
TEXT: СҚО Білім басқармасының мәліметінше, өңірде жаңа оқу жылында 465 мектеп жұмыс істейді. Бұдан бөлек 24 колледж есігін айқара ашады. Қазіргі уақытта барлық білім беру ұйымы 100% бейнебақылаумен қамтамасыз етілген. Барлық нысандарда талаптарға сәйкес дабыл түймесі бар. «Террористік тұрғыдан осал нысандар қатарына 366-сы жатады. Оның 1-тобына – 185 мектеп, 1 балабақша, 2 колледж; 2-тобына – 58 мектеп, 15 балабақша, 6 колледж, 1 қосымша білім беру ұйымы; 3-топқа – 50 мектеп, 36 балабақша, 10 колледж, 2 қосымша білім беру ұйымы жатады. Талап бойынша Жедел басқару орталығына 2 және 3-інші топтағы 178 нысан қосылуы тиіс, бүгінде 165-і немесе 92, 7% қосылды. 1 қыркүйекке дейін барлық білім беру нысаны қосылады, тек Айыртау ауданы Имантау орта мектебінің техникалық мүмкіндігі жоқ», - дейді басқарманың басшысы Нәзір Жәшібеков. Мамандандырылған күзет әзірге 3-топтың 37 нысанында – 37, 8% ғана бар. Жаңа оқу жылына дейін 3-топтың барлық мемлекеттік объектілерінде болады. Осы мақсатқа 391 млн теңге бөлінді. Кіруді бақылау және басқару жүйесі 3-топқа жататын барлық мемлекеттік ұйымдарда болады, әзірге 42, 8% ғана бар. Жүзеге асыруға 214, 2 млн теңге жұмсалмақ. Жалпы биыл террористік тұрғыдан осал нысандарда қауіпсіздікті нығайтуға 677, 2 млн теңге қарастырылған
